Hasnah Ibrahim

**Hasnah Ibrahim** (lahir *Hashina @ Ahsina binti Abraham*; 7 Julai 1947 – 29 Jun 1995) ialah seorang pelakon filem dan drama televisyen Malaysia yang aktif dari awal 1960-an hingga 1990-an. Beliau menggunakan nama pentas **Hasnah Ahmad** pada era 1960-an dan kemudian lebih dikenali sebagai **Hasnah Ibrahim** serta digelar **Mak Nah** oleh rakan-rakan industri.

Beliau terkenal sebagai pelakon watak pembantu wanita dalam filem-filem era Merdeka Studio dan drama-drama RTM. Pada Anugerah Seri Angkasa 1993, Hasnah menerima **Hadiah Khas Juri** sebagai pengiktirafan terhadap sumbangannya kepada drama televisyen Malaysia.

## Kehidupan awal
Hasnah dilahirkan pada 7 Julai 1947 di Tampin, Negeri Sembilan. Beliau mula berlakon sejak usia remaja, dan berhijrah ke Kuala Lumpur untuk mencuba nasib di studio filem. Beliau memperkenalkan diri sebagai **Hasnah Ahmad** dan diterima sebagai pelakon pembantu dalam produksi hitam putih di Merdeka Film Productions.

Akhbar *Berita Harian* (25 Julai 1964) menggambarkan beliau sebagai pelakon berbakat dan menyebut beberapa filem awal lakonannya termasuk *Abu Nawas*, *Keris Sempena Riau*, *Selendang Merah*, *Ratapan Ibu*, *Jambatan Maut* dan *Hujan Darah*.

## Kerjaya
### Era filem 1960-an (Hasnah Ahmad)
Pada era 1960-an, Hasnah terlibat dalam beberapa filem keluaran Merdeka Film Productions. Beliau sering diberikan watak wanita kampung, penjaja, atau watak sokongan.

Antara filem era ini termasuk:
* *Abu Nawas* (1961)
* *Keris Sempena Riau* (1961)
* *Selendang Merah* (1962)
* *Ratapan Ibu* (1962)
* *Jambatan Maut* (1963)
* *Hujan Darah* (c.1964)

### Penglibatan era 1990-an
Hasnah kembali muncul dalam filem era 1990-an melalui filem drama ***Jauh Di Mata* (1994)** selepas beberapa tahun lebih aktif di televisyen.

### Kebangkitan semula era 1980-an (Hasnah Ibrahim)
Beliau kembali aktif dalam filem pada awal 1980-an dengan nama baharu, *Hasnah Ibrahim*. Antara penampilan utamanya:
* *Bila Hati Telah Retak* (1983) – watak Kalsom
* *Dendam Dari Pusara* (1983)
* *Hantu Siang* (1986)
* *Kembara Seniman Jalanan* (1986) – Ibu Bujang
* *Si Jantung Hati* (1986) – watak isteri Tuan Minami [citation needed]
* *Kembar Siam* (1989)

### Drama Televisyen
Hasnah merupakan pelakon tetap drama-drama RTM sepanjang 1970–1990-an. Beliau sering diberikan watak ibu atau makcik kampung.

Drama yang dapat disahkan:
* *Drama Minggu Ini: Cuba-Cuba* (1984)

## Kehidupan peribadi
Hasnah berkahwin dengan pengarah teater **Nordin Usman** dan dikurniakan tiga orang anak:
* **Iskandar Dzulkarnain** – pelakon kanak-kanak, pemenang *Anugerah Seri Angkasa 1977: Pelakon Kanak-Kanak Terbaik*
* **Shailini Sumiati** – artis alih suara
* **Shahrul Nizam** – penyunting dan penolong pengarah filem *Sayang Salmah*

Selepas berpisah, Hasnah berkahwin dengan **Rosli Ali** dan mendapat tiga lagi anak:
* **Erni Yusliana** – pengalih suara
* **Ikhwan Lein** – penyampai radio & pengacara TV
* **Erna Erliyana** – penyanyi, pelakon & usahawan

## Kematian
Hasnah Ibrahim meninggal dunia pada 29 Jun 1995 di Kuala Lumpur pada usia 48 tahun.

## Filemografi

### Filem

### Telefilem

### Televisyen
* Pelbagai drama RTM (1970–1990-an) [citation needed]

## Anugerah
* **Hadiah Khas Juri** – Anugerah Seri Angkasa 1993

## Rujukan